ยอดกุ๊กแดนมังกร

ยอดกุ๊กแดนมังกร หรือในชื่อภาษาญี่ปุ่น ชูกะอิจิบัง! (; โรมาจิ: "Chūka Ichiban!") เป็นมังงะที่เขียนโดย เอ็ตสึซิ โอกาวะ เปิดตัวเมื่อปี ค.ศ. 1995 และถูกทำในรูปแบบสื่ออื่นทั้งอนิเมะและละครโทรทัศน์
ภาพรวม.
ยอดกุ๊กแดนมังกร ตีพิมพ์ลงนิตยาสารรายสัปดาห์โชเน็นแม็กกาซีนรายสัปดาห์จากสำนักพิมพ์โคดันฉะ เมื่อปี ค.ศ. 1995 แต่ได้ย้ายตีพิมพ์ลงนิตยสาร แม็กกาซีน SPECIAL ต่อมาได้เปลี่ยนชื่อเรื่องเป็น ยอดกุ๊กแดนมังกร ภาค 2 หรือ ชิน ชูกะอิจิบัง! (; โรมาจิ: "Shin Chūka Ichiban!") และได้กลับมาตีพิมพ์ทางนิตยสารรายสัปดาห์โชเน็นแม็กกาซีนอีกครั้ง จนถึงปี ค.ศ. 1999 อย่างไก็ตามได้มีภาคต่อในชื่อ ยอดกุ๊กแดนมังกร ภาคพิชิตฉงชิ่ง หรือ ชูกะอิจิบัง! คิวามิ (; โรมาจิ: "Chūka Ichiban! Kiwami") เผยแพร่ตั้งแต่เดือนพฤศจิกายน ปี ค.ศ. 2017 ทางแอปพลิเคชันการ์ตูนฟรีของนิตยสารรายสัปดาห์โชเน็นแม็กกาซีน แม็กกาซีนพ็อกเก็ต
;กุ๊กกิเลน (麟厨師)
กุ๊กผู้มีตำแหน่งเทียบเท่ากับสุดยอดกุ๊กจากสมาคมอาหารใต้ดิน มีจำนวนทั้งหมด 1,008 คน มีจุดเด่นคือมีตราสัญลักษณ์รูปกิเลนขี่เมฆสีดำอยู่ที่ร่างกาย
;ห้าดาวพยัคฆ์ (五虎星) หรือ กุ๊กชั้นยอด (猛厨師)
กลุ่มระดับสูงมีทั้งหมด 5 คน นำโดยไคยุหัวหน้ากลุ่มของสมาคมอาหารใต้ดิน
เมื่อพันปีก่อนพ่อครัวในตำนานซุยลี่ ได้เก็บหินอุกกาบาตที่ตกลงมาจากอวกาศแล้วถูกทำมาเป็นเครื่องครัวทั้งหมด 8 ชิ้น เมื่อใช้งานแล้วทำให้วัตถุดิบกลับมาสดใหม่และสามารถฟื้นฟูความสดรวมถึงเร่งการปรุงอาหารให้อร่อยยิ่งขึ้น ว่ากันว่ามีแต่พ่อครัวที่ถูกเลือกเท่านั้นถึงจะใช้ได้ ดังนั้น หากใครไม่มีความสามารถในการเป็นผู้สืบทอด ไม่สามารถใช้งานได้แม้ว่าจะได้รับเครื่องครัวในตำนาน และในกรณีที่เลวร้ายที่สุดคือไม่สามารถปรุงอาหารได้อีก ซึ่งมีข้อยกเว้นที่หายาก และเมื่อใดที่รวบรวมครบ 8 ชิ้น ทำอาหารพร้อมกัน 1 อย่าง ใครที่กินเข้าไปจะมีชีวิตที่เป็นอมตะ นอกจากนี้ได้มีการปล่อยข่าวลือว่ามีการค้นหาทั่วประเทศทั่วทั้งทวีป
;มีดวิญญาณนิรันดร์ (永霊刀)
เครื่องครัวที่มีลักษณะเป็นมีด มีความสามารถในการหั่นเนื้อสัตว์ทำให้ชิ้นเนื้อที่หั่นบางเท่ากับกระดาษและสามารถคืนรสชาติที่สูญเสียไปแล้วให้พื้นคืนมา
;ไหมังกรคต (転龍壺)
เครื่องครัวที่มีลักษณะเป็นไห สามารถนำส่วนผสมลงไปในไหมาหมักหรือบ่ม
;หม้อเทพมารสัมฤทธิ์ (魔聖銅器)
เครื่องครัวที่มีลักษณะเป็นหม้อสีทองแดง สามารถทำให้อาหารวัตถุดิบกลายเป็นของสดขึ้นมาได้อย่างรวดเร็ว
;มีดครุฑา (迦楼羅刀)
เครื่องครัวที่มีลักษณะเป็นมีด สามารถถอนขนและทำความสะอาดเนื้อสัตว์ปีกภายในพริบตา
;หม้อหมาป่ากระหาย (貪狼壺)
เครื่องครัวที่มีลักษณะหม้อ
;ตู้แช่หิมะ (霊蔵庫)
เครื่องครัวที่มีลักษณะเป็นตู้เย็น
;หม้อลูกแก้วมังกร (玉龍鍋)
ตัวเอกของเรื่อง อายุ 13 ปี เกิดที่มณฑลเสฉวน เป็นลูกชายของไป๋ มีพรสวรรค์ในการทำอาหารตั้งแต่วัยเด็กเนื่องจากสืบทอดพรสวรรค์ของพ่อแม่ซึ่งเป็นกุ๊กที่มีชื่อเสียงร้านกี่เซี๊ยะโหลว เขาได้ท้าดวลแข่งอาหารกับโชอันศิษย์ผู้พี่ที่จะยึดร้านอาหาร หลังจากที่เอาชนะมาได้เหมาได้รับคำสั่งจากนายพลลีให้ไปหาประสบการณ์ฝึกฝนเพื่อที่จะเป็นเจ้าของร้านกี่เซี๊ยะโหลวแทนไป๋ผู้เป็นแม่ โดยได้เดินทางไปยังมณฑลกวางโจเพื่อที่ไปยังร้านอาหารชื่อดังเอี๋ยนฉือจิ่วเจียน นอกจากนี้ยังเป็นผู้ผ่านข้อสอบสุดยอดกุ๊กทั้งที่มีอายุน้อยที่สุดอีกด้วย จากการสอบหัวข้อ บะหมี่ที่ยอดเยี่ยมเหนือใคร และ บะหมี่ที่ไม่ใช่บะหมี่
เหมามีความสามารถพิเศษคือสามารถสร้างสรรค์เมนูอาหารที่แปลกใหม่และไม่ธรรมดา และยังสามารถทำเมนูอาหารที่อยู่ในคุณภาพของระดับสุดยอดกุ๊ก
อายุ 15 ปี เป็นลูกสาวคนเดียวของโจยุและเป็นพนักงานต้อนรับในร้านเอี๋ยนฉือจิ่วเจียน ไม่มีทักษะในการทำอาหารแต่มีสามารถทำงานเฉพาะด้านประกอบไปด้วยการเสิร์ฟอาหารและซักผ้า รู้จักและสนิทกับเหมาตั้งแต่ตอนแรกที่เหมามายังกวางโจ เป็นผู้ช่วยคนสำคัญของเหมา จนเกิดมีความชอบและห่วงใยต่อเหมาในการทำอาหาร
ในอนิเมะ เหมยลีร่วมเดินทางกับเหมาทุกครั้ง
เด็กชายลูกครึ่งจีนและญี่ปุ่น อายุ 11 ปี เกิดที่มณฑลกุ้ยหลิน โดยพ่อของเขาเป็นคนจีน แม่เป็นคนญี่ปุ่น ชื่นชอบทำอาหารเนื่องจากว่าแม่ของเขาเปิดร้านอาหารจีนและญี่ปุ่นที่ชื่อว่าไคโคคัง ได้พบกับเหมาในช่วงที่เหมากำลังเดินทางเพื่อฝึกทำอาหารและได้ติดตามเหมาเป็นลูกศิษย์ โดยชิโร่จะเรียกชื่อคนอื่นประกอบไปด้วย เหมา (พี่เหมา), เหม่ยลี (เจ๊), เชล (เฮีย) เป็นคนสนุกสนานเฮฮาแต่ติดนิสัยโอ้อวดรวมไปถึงนิสัยทะลึ่งของชิโร่มักจะนำพาความวุ่นวายมาให้พวกเหมาอยู่บ่อยครั้ง หลังจากที่ติดตามเหมาชิโร่ได้เป็นผู้ช่วยกุ๊กให้กับร้านเอี๋ยนฉือจิ่วเจียน
อายุ 20 ปี เกิดในมณฑลซานซี มีฉายาว่า พลองเหล็กเชล (鋼棍のシェル) มีความสามารถทำอาหารด้านติ่มซำมีพลองเหล็กเป็นอุปกรณ์คู่กาย ในช่วงปรากฏตัวครั้งแรกเชลได้เดินทางไปยังมณฑลกวางโจเพื่อไปยังร้านเอี๋ยนฉือจิ่วเจียนและได้ท้าแข่งทำอาหารติ่มซำกับเหมาแต่พ่ายแพ้ไป และได้เดินทางที่มณฑลกวางโจต่อไป จนกระทั่งได้พบกับพวกเหมาอีกครั้งที่เทือกเขาเจ็ดดาวและได้ทำอาหารร่วมกันแต่ว่า เงินที่มีนั้นกลับถูกชิโร่เผาจากการเพิ่มเชื้อเพลิงในการทำอาหารทำให้อยู่ที่กวางโจอีกครั้ง จนกระทั่งเขาถูกบุคคลลึกลับทำร้ายซึ่งนั่นก็คือคนของกลุ่มอาหารใต้ดินและเมื่อรู้ถึงการมาของกลุ่มอาหารใต้ดินทำให้ร่วมเดินทางกับเหมาเพื่อต่อกรกับกลุ่มอาหารใต้ดินและร่วมตามหาเครื่องครัวในตำนาน
อายุ 17 ปี เป็นกุ๊กในร้านเอี๋ยนฉือจิ่วเจียนและอดีตสมาชิกของสมาคมอาหารใต้ดินที่ทรยศสมาคม มีฉายาว่า เลออนมีดเจ็ดดาว (七星刀のレオン) ในอดีตเมื่อ 4 ปีก่อน เขาเป็นลูกศิษย์ของอาจารย์หลอและได้ทำงานที่ร้านเอี๋ยนฉือจิ่วเจียนจนถูกเรียกว่าเป็น อัจฉริยะแห่งการเบ่งบาน (早咲きの天才) แต่ด้วยนิสัยอ่อนโยนมากเกินไปทำให้ลาออกและได้เดินทางไปอยู่กับพวกกลุ่มอาหารใต้ดินเพื่อเพิ่มทักษะความสามารถของตัวเอง เชี่ยวชาญการแล่ปลาให้บางคล้ายกระดาษสาและแล่เนื้อโดยไม่มีเลือดสักหยดเดียวรวมไปถึงอุทิศสัตว์ที่ถูกแล่ไปด้วย โดยใช้มีดเจ็ดดาวเป็นอุปกรณ์การทำอาหาร
อายุ 17 ปี เป็นลูกศิษย์ของไป๋มีความสามารถทำอาหารทุกด้านและเป็นสุดยอดกุ๊กเช่นเดียวกับเหมา
ในอนิเมะเวอร์ชันแรก ในช่วงสมัยวัยเด็กพ่อแม่ของเขาถูกคนของกลุ่มอาหารใต้ดินฆ่าตายและถูกจับตัวไปฝึกทำอาหารตั้งแต่วัยเด็ก จนได้หลบหนีรอดออกมาและเดินทางพเนจรไปยังมณฑลเสฉวนในสภาพร่างกายที่อืดโรย จนไป๋ช่วยเหลือในช่วงที่เดินทางมา ทำให้ความทรงจำที่แย่ๆ ในวัยเด็กได้หายไปจนกระทั่งกลับมาหลังจากได้รับตำแหน่งสุดยอดกุ๊ก และหลังจากนั้นเฟยได้พยายามที่จะแก้แค้นพวกกลุ่มอาหารใต้ดินที่ฆ่าพ่อแม่ แต่ถูกจับตัวไปโดยไม่เต็มใจ จนกลายมาเป็นพวกของกลุ่มอาหารใต้ดิน ด้วยยาที่ควบคุมสมอง และได้รับคำสั่งให้เป็นหัวหน้าครัวใหญ่ให้กับจักรพรรดิแต่ว่าเหมาเข้ามาห้ามไว้และท้าแข่งขันกันด้วยโจทย์ทำอาหาร 100 จาน ในตอนสุดท้ายเฟยได้คืนสติจากซุปล้างพิษที่เหมาทำมาให้ในช่วงหลังจากแข่งขันทำอาหารให้กับจักรพรรดิและได้เป็นผู้ร่วมเดินทางตามหาเครื่องครัวในตำนานตามคำสั่งของนายพลลี
พ่อของเหมยลีและรองหัวหน้าพ่อครัวของร้านอาหารเอี๋ยนฉือจิ่วเจียน อาจารย์อีกคนของเหมา ได้รับการกล่าวขานว่ามีทักษะที่ดีที่สุดในกวางโจวและเป็นสุดยอดกุ๊กจากโจทย์ ข้าวต้มที่เต็มไปด้วยวัยรุ่น
พ่อครัวอาวุโสของร้านเอี๋ยนฉือ เป็นบุคคลสำคัญในวงการอาหารกวางโจ ชอบดื่มเหล้ามากและชอบอาหารที่ประกอบเหล้า คอยสอนและเป็นกรรมการตัดสินให้กับเหมาหลายครั้ง
ภรรยาของโชยุและแม่ของเหมยลี ลูกสาวคนเดียวของเจ้าของร้านอาหารเอี๋ยนฉือจิ่วเจียน เป็นหญิงที่หลีเอ็นหลงรักและทุ่มเทกับการทำงาน ในการแข่งขันกุ้งมังกรสามศึกของหลีเอ็นและโจยุ เธอเป็นคนวางเข็มพิษไว้ที่ตระกร้าของฝั่งหลีเอ็นเพราะเหมยกะได้หมั้นกับโจยุตั้งแต่แรกแล้ว หลังจากที่แต่งงานกันเหมยกะกลับป่วยหนักโดยคำสุดท้ายก่อนที่เสียชีวิตคือเผยกับเรื่องที่เกิดขึ้นในการแข่งขันระหว่างหลีเอ็นผู้เป็นคู่แข่ง
ลูกชายเจ้าของร้านอาหารริวชินชูกะ (หลงติงจิ่วเจี่ย) อายุ 14 ปี เกิดที่เมืองเซี่ยงไฮ้ เป็นศิษย์พี่ของเหมาจากร้านเอี๋ยนฉือจิ่วเจียน มีเอกลักษณ์ประจำตัวคือสวมผ้าคาดหัวอยู่ทุกครั้ง
ชื่นชอบทำอาหารตั้งแต่เด็กแต่ถูกพ่อเคี่ยวเข็ญจนทำให้มือบาดเจ็บและหนีออกจากบ้านไปอยู่ที่ร้านเอี๋ยนฉือจิ่วเจียนเพื่อฝึกฝนประสบการณ์ แต่ว่ากลับมีอดีตที่เจ็บปวดโดยเฉพาะเหตุการณ์ประสบอุบัติเหตุที่มือจนทำให้ไม่สามารถใช้มีดในการหั่นผัก แต่หลังจากได้พบกับเหมาแล้วก็ได้รับรู้ถึงความสนุกของการทำอาหารอีกครั้งและได้ฝึกฝนจนมือสามารถใช้ได้ดีเยี่ยม หลังจากนั้นเขาได้เดินทางไปที่เซี่ยงไฮ้เพื่อกลับไปสืบกิจการเป็นหัวหน้าครัวร้านอาหารริวชินชูกะต่อจากพ่อ ต่อมาได้พบกับแหมาอีกครั้งในช่วงที่พวกเหมาไปเดินทางยังเซี่ยงไฮ้เพื่อตามหาเครื่องครัวในตำนาน แต่ว่ากลุ่มอาหารใต้ดินได้ท้าแข่งเพื่อชิงแผนที่เครื่องครัวในตำนาน ทำให้ซันเจได้ร่วมแข่งพร้อมกับเหมา
พี่สาวของเหมา 
แม่ของเหมาและคาริน เป็นเจ้าของร้านอาหารคิคาโร่ในมณฑลเสฉวนและเป็นสุดยอดกุ๊กในตำนานแห่งเมืองจีน ยึดถือคติการทำอาหารเพื่อให้ผู้คนมีความสุข เป็นคนที่เป็นแรงบันดาลใจให้เหมาทำอาหารเพื่อให้ผู้คนมีความสุข ได้ฉายาว่านางฟ้าไป๋ ปัจจุบันได้เสียชีวิตลงเนื่องจากทำงานหนักมากไป
ปรากฏตัวในภาคพิชิตฉงชิ่ง พ่อของเหมาที่หายสาบสูญไปตั้งแต่เหมายังเป็นเด็ก เขามีความเกี่ยวข้องกับกลุ่มอาหารใต้ดิน
นายพลของมณฑลเสฉวน เป็นบุคคลที่สนับสนุนและเห็นพรสวรรค์ในตัวเหมาเป็นคนแรก
ในอนิเมะเวอร์ชันแรก นายพล ลี เคยถูกกลุ่มอาหารใต้ดินวางแผน ถอดตำแหน่งออกเนื่องจากถูกใส่ความ และได้กลับมาดำรงตำแหน่งเดิมในภายหลัง
ปรากฏตัวในภาคพิชิตฉงชิ่ง ลูกศิษย์ของหม่าหลิวที่ได้รับตำแหน่งกุ๊กมังกร
หัวหน้าของกลุ่มห้าดาวพยัคฆ์และผู้นำของกลุ่มอาหารใต้ดิน
หนึ่งในสมาชิกกลุ่มห้าดาวพยัคฆ์ มักพกน้ำเต้าขวดใหญ่ไว้ที่ด้านหลัง เป็นผู้ที่ได้เครื่องครัวในตำนาน หม้อหมาป่ากระหาย จากเมืองไทซาน มณฑลซานตง
หนึ่งในสมาชิกกลุ่มห้าดาวพยัคฆ์ มีฉายาว่า กุ๊กเปลวเพลิง (爆炎厨師) เป็นผู้ช่วยของไคยุและเป็นคนที่น่าเชื่อถือที่สุดในกลุ่ม เขาได้ท้าดวลกับเหมาที่แม่น้ำแยงซีและได้โชว์ความสามารถในการควบคุมไฟกลางแม่น้ำได้ แต่มีข้อเสียคือใช้พลังงานมากไปเนื่องจากอุณหภูมิร่างกายสูงกว่าคนปกติหลายเท่า จึงมักจะพกขวดน้ำไม้ใผ่จำนวนมากไว้บนทั่วร่างกายและดื่มน้ำตลอดเวลา ในการแข่งขันท้าดวลกับเหมาครั้งแรกผลออกมาเสมอกันเนื่องจากมีฝนตกลงมา และในครั้งที่ 2 หลังจากที่เอาชนะจูจิ เขาได้แพ้เหมาหลังจากที่เหมาได้คิดค้นวิธีการรับมือและเพิ่มความสามารถของเขา
หนึ่งในสมาชิกกลุ่มห้าดาวพยัคฆ์ มีพื้นเพมาจากชาวมองโกลเขามีรอยสักเสือบนหน้าอก มีความสามารถทำอาหารที่ฉูดฉาดโดยใช้ตะเกียบสีเงินอย่างเชี่ยวชาญ มีแนวคิดในการทำอาหารเพียงแค่การแสดงเท่านั้น ภายนอกเป็นคนอารมณ์ดีแต่ลึกๆ เป็นคนที่พูดร้าย ในอดีตเมื่อช่วงวัยเด็กพ่อแม่ของเขาทอดทิ้ง จึงพยายามฆ่าตัวตายแต่ไคยุได้เข้ามาช่วยเหลือไว้ และเข้าร่วมกับกลุ่มสมาคมอาหารใต้ดินและสัญชาติญาณของชนเผ่ามองโกลได้ตื่นขึ้นมาทำให้มีความสามารถในการรับรู้กลิ่นรสชาติโดยที่ไม่รับประทานอาหารได้จนทำให้ได้รับเลื่อนขั้นกลุ่มห้าดาวพยัคฆ์ตั้งแต่อายุน้อย แต่ว่าการรับรู้รสของเขากลับไม่สามารถใช้ได้เนื่องจากอาการป่วยทำให้เขาเกลียดอาหารเป็นอย่างมากและไม่ได้รับรู้จากความสุขกับการทำอาหาร เขาได้ไปเดินทางยังมณฑลเสฉวนตามคำสั่งของไคยุ ทำให้ได้เป็นหัวหน้าครัวในร้านกี่เซี๊ยะโหลวชั่วคราวแทนเหมาที่กำลังเดินทางในขณะนั้นและได้รับความไว้วางใจจากคนทั้งเมือง เขาได้ท้าแข่งกับเหมาทั้ง 2 ครั้ง ครั้งแรกเกือบจะชนะตามแผนการที่ทำไว้ แต่เฟยและเหมาเข้ามาแย้งไว้ทันก่อน โดยรอบที่ให้เหมยลีเป็นกรรมการตัดสินแทนผู้ว่าโรอัน ครั้งที่ 2 เหมาได้เปิดเผยความลับของเขาว่า เขาสูญเสียการรับกลิ่นและรสชาติ ทำให้ไม่สามารถลิ้มรสและเน้นเฉพาะกลิ่นหอมที่ทำลายรสชาติและเนื้อสัมผัส จนทำให้แพ้ไปในที่สุด นอกจากนี้เขายังแอบชอบเหมยลีจึงพยายามที่ใช้เป็นเครื่องมือในการวางแผนของเขา หลังจากนั้นเขาได้มอบรายงานความพ่ายแพ้ให้กับคายุ และถูกลงโทษด้วยการจับกลิ่นอาหารที่มีพิษจนทำให้ขาดอากาศหายใจ แต่อารุคันได้ช่วยเหลือเอาไว้ และกลายมาเป็นพวกของเหมา รวมทั้งช่วยเหลือในการแข่งขันการทำอาหารในพระราชวังต้องห้าม
หนึ่งในสมาชิกกลุ่มห้าดาวพยัคฆ์ มีฉายาว่า มิระแห่งกระจก (鏡のミラ) เป็นสมาชิกหญิงเพียงคนเดียวในกลุ่ม และเป็นคนเชื้อสายอินเดีย เชี่ยวชาญในการทำอาหารที่ผสมผสานกับเครื่องเทศ มีความสามารถพิเศษในการลอกเลียนการทำอาหารได้ด้วยเนตรกระจก
ผู้ใช้นามแฝงกุ๊กสวมหน้ากาก ภายใต้หน้ากากมีรอยแผลจาการถูกกลุ่มอาหารใต้ดินทรมาณ
ในอดีตเคยเป็นคู่แข่งของโจยุและเป็นกุ๊กอัจฉริยะเช่นเดียวกัน จนว่ากันว่าทั้งคู่เป็นพยัคฆ์และมังกรในวงการอาหาร เขาได้ท้าแข่งกับโจยุเพื่อชิงเหมยกะมาเป็นคู่หมั้นโดยเหลียงตั้งใจทุ่มเททุกอย่างเพื่อเหมยกะ โดยท้าแข่งทำอาหารกุ้งมังกรสามศึก แต่ว่ากลับพ่ายแพ้เพราะถูกเข็มยาพิษที่ถูกซ่อนในตระกร้าเก็บกุ้งจนไม่สามารถแข่งขันได้ จนทำให้เขามีความแค้นต่อโจยุเพราะคิดว่าโจยุเป็นผู้ที่ทำ จนทำให้เข้าร่วมกับกลุ่มอาหารใต้ดินเพื่อที่จะแก้แค้น อย่างไรก็ตามหลังจากที่พ่ายแพ้ต่อเหมา เขาได้บอกกับโจยุและเหมาเกี่ยวกับการมาของกลุ่มอาหารใต้ดินที่เริ่มคืบคลานเข้ามา รวมทั้งได้รู้ความจริงในอดีตทำให้เขายอมรับความจริงกับสิ่งที่เกิดขึ้น แต่ว่าเขาได้ดื่มยาพิษและจมกองไฟที่ไหม้จนเสียชีวิตไป
สมาชิกหญิงของกุ๊กกิเลนและเป็นหัวหน้ากลุ่ม เป็นผู้ใช้มีดเจ็ดดาวเช่นเดียวกับเลออน ในการแข่งขันระหว่างเลออนเธอได้ใช้วิธีกลโกงด้วยการนำน้ำซุปปูมาเป็นของเสริม จนทำให้รสชาติอาหารของเลออนไม่สามารถรับประทานได้ อย่างไรก็ตามหลังจากที่ชนะเธอได้สู้กับเลออนด้วยมีดเจ็ดดาวและบอกความจริงเกี่ยวกับลาเจ แต่หลังจากที่ได้เผยความจริงวิญญาณของลาเจได้ทำลายมีดเจ็ดดาวที่ชางครอบครองไป หลังจากนั้นชางได้เข้าร่วมเป็นผู้ช่วยให้กับกลุ่มห้าดาวพยัคฆ์ที่นำโดยไคยุ โดยชางได้เป็นผู้ช่วยของมิระในการหาเครื่องครัวในตำนาน
ในภาคพิชิตฉงชิ่ง หลังจากที่กลุ่มอาหารใต้ดินล่มสลายไป ชางได้เข้าร่วมกับกลุ่มอาหารไท่จี๋รวมทั้งโรโกและเอ็นเซย์ และได้ปลอมตัวเป็นพี่น้องซาลาเปาร่วมกับอารุเนียง จนกระทั่งได้พบกับเหมาอีกครั้งในช่วงตามหาเบาะแสเกี่ยวกับหม่าหลิว ทำให้เริ่มวางแผนในการขัดขวางไม่ให้ตามหาหม่าหลิว
ในอนิเมะเวอร์ชันแรก ชางมีนิสัยจริงจัง หลังจากที่แพ้ในการแข่งขันชิงแผนที่ตามหาเครื่องครัวในตำนาน เธอได้วางแผนครั้งสุดท้ายในการแย่งชิงนั่นก็คือทำให้กลุ่มเหมาแยกตัวออกไป โดยหลอกล่อให้เหมาไปยังถ้ำเขาวงกตแล้วขังเอาไว้ และชิงเครื่องครัวในตำนานที่พวกเชลเก็บไว้ แต่ว่าทำไม่สำเร็จ ทำให้ตกหน้าผาและหายสาบสูญไปในที่สุด
สมาชิกของกุ๊กระดับกิเลน ผู้มีฉายา ซุปเอมเพอเรอร์ (湯皇帝) เชี่ยวชาญในการทำอาหารประเภทซุปและมีเทคนิคในการทำอาหารด้วยมือเปล่า มีลักษณะเด่นคือมีกระดูกหมูประดับเป็นสร้อยคอและติดกรงเล็บเหล็กไว้ที่มือทั้งสองข้างแทนมีดทำครัว เป็นผู้ติดตามชาง เขาได้ท้าแข่งกับซันเจในการทำแข่งขัน แต่กลับพ่ายแพ้ในการแข่งทำให้ถูกคนในกลุ่มอาหารใต้ดินจับตัวไปประทับตราหนานฉี หลังจากนั้นโรโกทำหน้าที่เป็นผู้ช่วยของชางในช่วงการปรากฏตัวของห้าดาวพยัคฆ์
ในอนิเมะเวอร์ชันแรก มือขวาของโรโกได้ปรับเปลี่ยนให้เป็นอวัยวะเทียมที่มีอุปกรณ์ทำอาหารต่างๆ
ทายาทของตระกูลฮาคุระ (ไป่หลอ) ตระกูลผู้รับใช้ขงเบ้งจากยุคสามก๊กคนสุดท้ายที่ยังมีชีวิตอยู่ อายุ 100 ปี เป็นต้นตำรับของการคิดค้นอาหารติ่มซำในสมัยสามก๊ก และได้เข้าร่วมกับกลุ่มอาหารใต้ดินเพื่อเพิ่มทักษะประสบการณ์ เป็นผู้ที่ท้าแข่งกับเชลในโจทย์ทำอาหารประเภทติ่มซำรูปแบบซาลาเปา แต่ว่าผลคะแนนเสมอกัน และด้วยในการแข่งขันกับเชลนั้นทำให้เขาเริ่มที่จะออกไปข้างนอกเพื่อหาแนวคิดใหม่ในการทำอาหาร โดยได้บอกไว้ว่าในอีกสิบปีถัดไปเขาจะมาประลองกับเชลอีกครั้ง โดยจะเริ่มออกเดินทางจากสมาคมอาหารใต้ดิน ถูกขัดขวางโดยชางแต่ไม่สำเร็จ ลาคอนสามารถหลบหนีไปได้อย่างง่ายดาย
อดีตลูกศิษย์ของไป๋ ลักษณะเด่นคือมีผ้าคาดตาที่ด้านซ้ายโดยภายในมีรอยแผล เป็นคู่ปรับของเหมาตั้งแต่ช่วงแรก ในช่วงแรกโชอันได้ไปที่ร้านอาหารกี่เซี๊ยะโหลวเพื่อเข้ามาเป็นหัวหน้าครัวและเจ้าของร้านแทนไป๋ที่เสียชีวิต แต่ทำไม่สำเร็จเนื่องจากแพ้เหมาจากการแข่งขันทำอาหารเต้าหู้พิศวงให้กับนายพลลี ทำให้โชอันตกอับถูกขับไล่ในวงการอาหารจึงไปเข้าร่วมเป็นสมาชิกของกลุ่มอาหารใต้ดินเพื่อที่จะเอาชนะเหมาให้ได้ ทำให้รูปร่างเปลี่ยนไปทั้งสีผมและร่างกายที่โตขึ้น เขาได้ปรากฏอีกครั้งเพื่อท้าเหมาในโจทย์อาหารเต้าหู้ โดยได้ทำอาหารนั่นก็คือเต้าหู้สามบทเพลง แต่ว่าเขากลับพ่ายแพ้เหมาอีกครั้ง ทำให้โชอันได้กดระเบิดทำให้เรือกิเลนดำระเบิด และให้ท้าเหมาตัดสินใจต่อสู้อีกครั้ง จนกระทั่งเหมายอมรับเขาในฐานะศิษย์พี่ ในขณะที่เหมาช่วยโชอันกลับทำให้ยอมเสียชีวิตบนกองเพลิงเพื่อชดใช้ในสิ่งที่ทำผิดในอดีต โดยก่อนที่เสียชีวิตเขาได้มอบสมุดบันทึกสูตรอาหารของไป๋ผู้เป็นอาจารย์ให้กับเหมา
ในอนิเมะเวอร์ชันแรก ได้มีการเผยรอยแผลของโชอันเนื่องจากได้รับอุบัติเหตุในการทำอาหารและทำลายห้องครัวของไป๋แต่หลังจากเกิดอุบัติเหตุทำให้เริ่มแค้นตระกูลหลิวตั้งแต่นั้นมา
ลูกน้องของอารุคัน
สมาชิกของกลุ่มอาหารใต้ดินที่ปลอมตัวเป็นเลออน เป็นผู้ที่ทำร้ายร่างกายและขโมยพลองเหล็กคู่กายของเชล เขาได้ปรากฏตัวอีกครั้งหลังจากคลายผนึกเครื่องครัวในตำนานมีดวิญญาณนิรันดร์ โดยได้ปรากฏตัวปลอมตัวเป็นเลออนที่จะครอบครองเครื่องครัวในตำนาน แต่ว่าได้ใช้พลีชีพเพื่อทำลายเครื่องครัวในตำนานชิ้นนี้ด้วยการแทงมีดที่ลำตัว
ช่างทำดาบผู้สร้างมีดเจ็ดดาว เมื่อ 1 ปีก่อนเลออนเป็นผู้ที่ขอทำมีดเจ็ดดาวให้ แต่ว่าเลออนกลับแทงเขาเพราะกลัวว่าจะทำมีดที่เหนือกว่ามีดเจ็ดดาวที่เพิ่งทำเสร็จจนตกลงในหน้าผา จนทำให้เลออนได้สารภาพและไปรายงานให้กับผู้นำของกลุ่มอาหารใต้ดินว่าได้สังหารผู้ทำมีดไปจนทำให้รับคำชมจากหัวหน้าของสมาคมอาหารใต้ดินที่ใช้วิธีการไม่เลือกหน้าเพื่อหาความแข็งแกร่ง และด้วยเหตุนี้ทำให้เลออนได้เริ่มถึงความน่ากลัวของกลุ่มอาหารใต้ดินจึงทำให้ออกจากกลุ่มและเป็นศัตรูที่แปรพรรคไปในที่สุด แต่ว่าลาเจกลับรอดชีวิตเนื่องจากชางได้พบเห็นและช่วยเหลือด้วยการรักษาพร้อมยาฟื้นฟูร่างกาย จนทำให้สร้างมีดเจ็ดดาวอีกชุดให้ชาง แต่ทว่าชางกลับสังหารลาเจไปในที่สุด
ในอนิเมะชุดแรก เชลได้พูดถึงมีดเจ็ดดาวที่เป็นอาวุธลับที่ไม่สามารถมอบให้ใครได้และเป็นผู้ที่พบลาเจก่อนที่เลออนและชางจะพบเห็น
ปรากฏตัวในภาคพิชิตฉงชิ่ง เป็นสุดยอดกุ๊กหญิงคนแรกที่อายุน้อยที่สุด
อนิเมะ.
ยอดกุ๊กแดนมังกร.
ยอดกุ๊กแดนมังกรได้ถูกนำมาทำในรูปแบบอนิเมะทางโทรทัศน์ ผลิตโดยนิปปงแอนิเมชันและสตูดิโอปิเอโร ออกอากาศครั้งแรกเมื่อวันที่ 27 เมษายน พ.ศ. 2540 จนถึงวันที่ 13 กันยายน พ.ศ. 2541 ออกอากาศทุกวันอาทิตย์ เวลา 19:30 - 20:00 ทางสถานีโทรทัศน์ฟูจิเทเลวิชันในประเทศญี่ปุ่น มีจำนวนตอนทั้งหมด 52 ตอน ทั้งนี้เนื้อหาฉบับอนิเมะได้มีการดัดแปลงเนื้อหามังงะบางส่วนตั้งแต่มังงะครึ่งแรกจนถึงครึ่งหลัง
ในส่วนประเทศไทย เคยออกอากาศทางโมเดิร์นไนน์ทีวี ในรายการโมเดิร์นไนน์การ์ตูน เมื่อช่วงปี พ.ศ. 2547 ออกอากาศทุกวันเสาร์และวันอาทิตย์เวลา 08.30 - 09.00 น. นอกจากนี้ได้มีการผลิตและจำหน่ายรูปแบบวีซีดีในแบบลิขสิทธิ์โดยบริษัท อะมิโก้สตูดิโอ จำกัด อย่างไรก็ตามได้มีการกลับมาออกอากาศอีกครั้งทางสถานีโทรทัศน์ดิจิทัลเวิร์คพอยท์ทีวี ออกอากาศทุกวันจันทร์ถึงวันศุกร์ เวลา 16.00 - 16.30 น. เมื่อปี พ.ศ. 2557 
ร้องโดย โอกุโระ มากิ
ร้องโดย ZARD
ร้องโดย DEEN
ร้องโดย สึจิโอะ อาริสะ
ร้องโดย นานาโอะ คาโอริ
ร้องโดย อุโทคุ เคย์โกะ
ยอดกุ๊กแดนมังกร ภาคใหม่.
ยอดกุ๊กแดนมังกรได้ถูกนำกลับมาทำในรูปแบบอนิเมะอีกครั้งในชื่อว่า ชิน ชูกะอิจิบัง! (; โรมาจิ: "Shin Chūka Ichiban!") ผลิตโดย นิฮงแอดซิสเต็ม และสตูดิโอ Production I.G. ออกอากาศทางสถานีโทรทัศน์ทีบีเอส โดยถูกออกอากาศเป็น 2 ช่วง ช่วงแรกฉายเมื่อวันที่ 12 ตุลาคม ถึงวันที่ 28 ธันวาคม ค.ศ. 2019 ช่วงที่ 2 ฉายเมื่อวันที่ 12 มกราคม ถึงวันที่ 30 มีนาคม ค.ศ. 2021 มีจำนวนตอนทั้งหมด 24 ตอน
ทั้งนี้เนื้อหาของได้อ้างอิงจากมังงะช่วงครึ่งหลัง โดยข้ามส่วนช่วงบททดสอบสุดยอดกุ๊กจากช่วงครึ่งแรก นอกจากนี้ดีไซน์ตัวละครได้ถูกเปลี่ยนแปลงไปโดยเฉพาะเชลและโชอัน
ละครโทรทัศน์.
ยอดกุ๊กแดนมังกร ได้ถูกผลิตในรูปแบบละครโทรทัศน์ในประเทศจีนแผ่นดินใหญ่ โดยชื่อเรื่องมีชื่อว่า จงหัวเสี่ยวเติ้งเจีย (中华小当家) ฉายเมื่อปี ค.ศ. 2005